recursal/SuperWikiNEXT-32B huggingface dataset:
Во геометријата, **лакунарноста** изразува во која мера еден фрактал го пополнува просторот. Се користи за понатамошна класификација на фракталите и шарите кои мора да се различат бидејќи изгледаат мошне различно, иако имаат иста фрактална димензија.

Густите фрактали се одликуваат со мала лакунарност. Фракталите со поголема неправилност (грубост) имаат поголема лакунарност. Поимот го вовел математичарот Беноа Манделброт во 1983, изведувајќи го од латинскиот збор *lacuna*, со значење „прекин" или „празнина". Лакунарноста се зголемува како што се зголемува бројот и големината на празнините. 

Лакунарноста на множество податоци може да се пресмета со методот на лизгање на квадрати, а потоа се претставува како функција на големината на квадрат {\displaystyle r}: 

{\displaystyle {\mathcal {L}}(r)={\frac {\sum \_{i=1}^{r^{2}}S\_{i}^{2}Q(S\_{i},r)}{\left(\sum \_{i=1}^{r^{2}}S\_{i}Q(S\_{i},r)\right)^{2}}}.}
{\displaystyle S\_{i}} е бројот на пополнети податочни точки во квадратот, а {\displaystyle Q(S\_{i},r)} е нормализираната честотна распределба на {\displaystyle S\_{i}} за различни големини на квадратот.

Лакунарноста како поим е присутна и во екологијата, обработката на слики и други научни полиња.

Поврзано
--------

* Фрактална димензија

Наводи
------

1. ↑  Tolle,C.R. McJunkin,T.R. Rohrbaugh,D.T. and LaViolette,R.A."Lacunarity definition for ramified data sets based on optimal cover ", Physica D: Nonlinear Phenomena, том 179, бр. 3-4, 15 мај 2003, стр. 129-152. DOI=
2. ↑   Mandelbrot, B.B. 1983. The Fractal Geometry of Nature. W.H. Freeman, New York.
3. ↑  „лакуна" Архивирано на 17 декември 2013 г. - Лексикон на македонскиот јазик, он.нет
Модел на придружник во акција
**Придружници** — елитни коњички единици на Александар Македонски, офанзивната рака на неговата војска и негова елитна гарда. Тие се употребувале заедно со македонската фаланга. Фалангата го држела непријателот на едно место додека коњаницата напаѓала по страните, или во грбот на непријателот. Александар го водел јуришот на коњаницата, обично во клинеста формација. Овие трупи исто така ги штителе крилата на македонската војска во битка. Придружниците ги имале најдобрите коњи и најдобрата постоечка опрема. Војникот се борел со долго копје и на себе носел кираса, штитници за рацете и шлем. Коњите исто така биле делумно оклопени. Оваа единица играла клучна улога во многу од битките на Александар.

Поврзано
--------

* Античка Македонска војска
На падините на Шар Планина, до изворот „**Калуѓер**", на полјана под големите карпи од каде што започнува планината. Месото се наоѓа на 1 километар северно од Рогачево.

Потекло на името
----------------

Според верувањата тука прво се населиле калуѓери по битката на Косово, а дури после тоа настанало селото.

Начин на пристапување
---------------------

До ова место се стигнува по асфалтиран пат кој води кон караулата која се наоѓа на крајот од селото.

Место
-----

Во месноста „Калуѓер" се наоѓа црквата „Св. Илија". Тука извира изворот „Калуѓер". На полјаната се направени голем број дрвени и мермерни клупи и маси. Веднаш под црквата се наоѓа главниот дел од ова излетничко место. Тоа е покриена бетонска платформа која располага со шест отвори за казани, скара, маса и чешма од која тече изворска вода

Природни атракции
-----------------

Чист воздух, прекрасна природа, ладна вода и температура пониска дури и од таа во селото. Во месноста се наоѓаат дабови дрвја стари по 300 години. Потокот поминува низ коренот на едно големо старо дрво.

Во 2005 година реализиран е *Проект за заштита на постоечката каптажа и партерното уредување* на околината на изворот „Калуѓер", како дел од програмата наменета за заштита на животната средина и природата.

Проектот за заштита на изворот „Калуѓер" спаѓа во проектите за заштита на изворите на чиста вода за пиење од отпадните води и заштита на природни богатства на Република Македонија.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Златен ретривер** е кучешка раса. Тие биле историски развивани како кучиња кои служат да им помогнат на ловците при ловот на патки или други птици. Како такви, тие биле развивани да имаат мека уста за да можат да ги донесат патките од водата неоштетени.

Скелет на златен ретривер
Интелигенцијата на оваа раса им служи за повеќе намени: куче водич за слепите, куче кое слуша за глувите, ловечко куче, детектор на илегални дроги, и куче кое учествува во "барај и спаси" акциите. Со нивниот лојален и нежен темперамент, тие се исто така популарни домашни миленици.

Златните ретривери поседуваат дружељубивост и желен-да-задоволи маневар, и тие се 4-ти по ред најпопуларни домашни миленици во САД. Златните ретривери се многу мирни околу мали деца.

Темперамент
-----------

Темпераментот на златните ретривери е заштитниот знак на оваа раса кучиња, и е генерално претставен како "љубезни, дружељубиви и верни". Тие не се кучиња верни само на еден човек (на својот сопственик) и генерално се еднакво мили со луѓе што ги знаат како и со непознати. Бидејќи се наивни, нежни и веруваат не се добри како кучиња чувари. Каква било форма на непровоцирана агресија или непријателство кон или луѓе, кучиња или други животни, е тотално неприфатлива за Златен ретривер и не се вклопува во одликите на овие кучиња, и оттука е наприфатлива и се смета за несвојствена. Ниту пак Златниот ретривер треба да биди незаинтересиран и нервозен. Типичниот Златен ретривер е мирен, природно интелигентен со голема желбав да задоволи.

Златниот ретривер е исто така познат по својата интелигенција. Златниот ретривер се рангира како 4-ти во The Intelligence of Dogs на Стенли Корен (Stanley Coren), како едно од најбистрите кучиња во дресирањето. Овие кучиња се исто така забележани по својата трпеливост со деца.

Златните ретривери се: љубезни, нежни, паметни, верни, предадени, друштвени...
**Лакомб Лисјен** (француски: *Lacombe Lucien*) - француски филм од 1974 година, во режија на Луј Мал (Louis Malle), кој е автор и на сценариото, заедно со писателот Патрик Модијано. Главните улоги ги играат: Пјер Блез (Pierre Blaise), Орор Клеман (Aurore Clément) и Холгер Левенадлер (Holger Löwenadler). Филмот освоил две награди „БАФТА", а бил номиниран и за „Оскар" за најдобар странски филм.

Синопсис
--------

Дејствието на филмот се одвива за време на Втората светска војна. Лисјен (го игра Блез) е младо момче кое бара возбудувања. Откако ќе биде одбиена неговата желба да му се приклучи на Движењето на отпорот, тој случајно станува соработник на германската полиција. При посетата на кројачот-Евреин, Алберт Хорн (го игра Ловенадлер), Лисјен се вљубува во неговата ќерка Франс (ја игра Клеман). Лисјен почнува редовно да го посетува семејството Хорн при што се однесува грубо кон кројачот Алберт, кој исто така е непријателски расположен кон Лисјен. Еден ден, уморен од криењето и од постојаните закани, Алберт намерно го посетува седиштето на полицијата, каде откриваат дека е Евреин и го депортираат в логор. Подоцна, за време на рацијата, еден германски војник и Лисјен влегуваат во домот на семејството Хорн. Тогаш, Лисјен го убива војникот и се обидува да ги пренесе Франс и нејзината баба во Шпанија. Кога ќе се расипе автомобилот, тие се засолнуваат во напуштена куќа во планината, каде Лисјен и Франс минуваат неколку среќни денови. Подоцна, Лисјен е уапсен и осуден на смртна казна.

Наводи
------

1. ↑  IMDb, Lacombe, Lucien (1987) Awards (пристапено на 28.2.2020)
2. ↑  IMDb, Lacombe, Lucien (1974) (пристапено на 28.2.2020)
**Истанбулски аквариум** — аквариум кој се наоѓа во Истанбул, Турција. Аквариумот бил отворен во април 2011 година, и тој е официјален член на Светската асоцијација на зоолошки и аквариуми (ВАЗА). Местото се наоѓа на 5 километри од меѓународниот аеродром Ататурк, во близина на автопатиштата и железничките транспортни системи во Флорја, која се наоѓа на југозападниот брег на Истанбул.

Истанбулскиот аквариум има водечка позиција меѓу светските аквариуми благодарение на обемот, разновидноста на видови риби и активностите на патните правци. Посетителите ја следат географската рута која вклучува 16 теми и 1 дождовна шума што се движи од Црното Море кон Тихиот Океан. Аквариумот бил дизајниран од *OCEAN Projects*.

Податоци
--------

* Волумен на вода: 6.800 кубни метри;
* Двокрилен проект со вкупна површина од 22.000 квадратни метри на 100-декарско земјиште,
* Паркинг простор од 32.000 квадратни метри / 1.200 возила,
* Место за посетители од 6.000 квадратни метри,
* 1,2 километри долга патна маршрута од Црното Море кон Тихиот Океан,
* Околу 1.500 видови, вкупно 15.000 копнени и морски суштества,
* Продавница за подароци со површина од 470 метри квадратни,
* 3 кафулиња на патот за патување,
* 1 ресторан со поглед на Панамскиот Канал на едната страна и поглед кон морето од друга страна.

Галерија
--------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Наводи
------

* Архивирано на 14 јануари 2012 г.
* 
* Архивирано на 22 август 2011 г.

Надворешни врски
----------------

* Матична страница

Координати: 40°57′51″N 28°48′00″E﻿ / ﻿40.96417° СГШ; 28.80000° ИГД﻿ / 40.96417; 28.80000
**Коњари** — поранешно село во Леринско, Егејска Македонија, денес во Грција.

Географија
----------

Селото Коњари се наоѓало во денешната општина Лерин, во областа Западна Македонија, на 22 км североисточно од општинското седиште Лерин и 17 км источно од Долно Клештино, во северниот дел на Леринското поле на самата граница со Република Македонија.

Историја
--------

Во XIX век Коњари е македонско село во Леринската каза на Османлиското Царство. Во 1848 година рускот славист Виктор Григорович во „Очерк путешествия по Европейской Турции" го опишува *Кујнавите* како македонско село. Во „Етнографија на Адријанопол, Монастир и Салоника", во податокот за 1873 г. селото е споменато двапати - еднаш како Којнаре (Koïnaré) со 75 домаќинства и 175 жители Македонци и 200 Роми, и вторпат како Којнарити (Koïnariti), кое е село во Леринската каза со 75 домаќинства и 210 жители Роми.

Според статистиката на Васил К’нчов („Македонија. Етнографија и статистика) во 1900 година во Горно Коњари има 280, а во Долно Коњари - 390 жители Турци.

Во Првата балканска војна во 1912 година во селото влегуваат грчки чети и по Втората балканска војна во 1913 година селото станува дел од Кралството Грција.

Наводи
------

1. ↑
2. ↑  „Македония и Одринско. Статистика на населението от 1873 г." Македонски научен институт, София, 1995, стр. 82-83 и 84-85.
3. ↑

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Лерин |
| --- |
|  |
| ОЕ Долно Клештино | 
* Асаново
* Битуша
* Буф
* Горно Каленик
* Горно Клештино
* Долно Каленик
* Долно Клештино
* Клабучишта
* Кладороби
* Негочани
* Нов Кавказ 1
* Опсирино
* Орта Оба
* Раково
* Сакулево
* Света Петка

 |
|  |
| ОЕ Кучковени | 
* Бел Камен
* Вртолом
* Горно Котори
* Долно Котори
* Крапешино
* Кучковени
* Лаген
* Лесковец
* Маала
* Негован
* Неред
* Песочница
* Плешевица
* Станица Баница 1

 |
|  |
| ОЕ Лерин | 
* Арменово
* Арменско
* Горно Неволјани
* Кабасница
* Калуѓерица
* Лажени
* Лерин
* Матешница
* Трсје
* Турје

 |
|  |
| ОЕ Овчарани | 
* Баница
* Борешница
* Врбени
* Горно Крушоради
* Забрдени
* Јуруково
* Крушоради
* Неокази
* Овчарани
* Петорица
* Пополжани
* Росен
* Сетина

 |
|  |
| Историски | 
* Елово
* Коњари
* Лабаново
* Лопушнец
* Попадија
* Рахманли

 |
|  |
| 1 *Новосоздадено место од грчки доселеници во XX век* |

 |
|  |
| --- |
| Дел од темата Италијанска култура |
| Италија |
| Историја
* Рана историја
* Среден век
* Обединување
 |
| Италијанци
* Архитекти
* Сликари
* Математичари
* Философи
* Дизајнери
* Спортисти
 |
| Јазици
* Италијански јазик
* Други јазици
 |
|  Митологија и фолклор
* Етруска митологија
* Римска митологија

* Фолклор
 |
|  Италијанска кујна
* Староримска кујна
* Специјалитети
 |
|  Религија
* Римска религија
* Христијанство
* Јудаизам
* Ислам
 |
|  Уметност
* Италијанска уметност
 |
|  Медија
* Телевизија
* Филм
* Музика
* Семрежје
 |
|  Спорт
* Фудбал
* Кошарка
* Одбојка
 |
|  Симболи
* Знаме
* Грб
 |
| * п
* р
* у
 |

**Италијанската кујна** е храна карактеристична за Италија. Таа се развива преку векови на социјални и економски промени, со корени кои се протегаат во антиката.

Значителни промени се случија со откривањето на Новиот Свет и воведувањето на компири, домати, пиперки, пченка и шеќерна репка, што последен пат беше воведен во квантитет во 18 век. Италијанската кујна е позната по својата регионална разновидност, особено помеѓу северниот и јужниот дел на италијанскиот полуостров. Тој нуди изобилство на вкус, и е еден од најпопуларните и копирани во светот. Тоа влијаело на неколку кујни ширум светот, главно на САД.

Историја
--------

Италијанската кујна се развила низ вековите. Иако земјата која е позната како Италија не се обединила до 19 век, кујната може да побара следливи корени уште од IV век пр.н.е. Храната и културата биле многу важни во тоа време, како што можеме да видиме од готвачот (Апициј) кој датира од првиот век п.н.е. Низ вековите, соседните региони, освојувачите, готвачите од висок профил, политичкиот пресврт и откривањето на Новиот Свет влијаат врз неговиот развој.

Италијанската храна почнала да се формира по падот на Римското Царство, кога почнале да се одделуваат различни градови и да се формираат разни традиции. Биле направени многу различни типови леб и тестенини, и имало варијација во техниките за готвење и подготовката. Земјата била поделена, северот на Италија, околу Милано е познат по своите рисоти, централниот дел на земјата во регионот на Болоња е позната по своите толелини, а јужниот дел во Неапол е познат по своите пици и шпагети.

Првиот познат италијански писател на храна бил грчки сицилијан наречен Арчестрат од Сиракуза во 4 век пр.н.е. Тој напишал песна која зборувала за користење на „врвен квалитет и сезонски" состојки. Тој рекол дека вкусовите не треба да бидат маскирани од зачини, билки или други зачини.

Особености
----------

Италијанската кујна се одликува со својата едноставност, со многу јадења со само две или четири главни состојки. Италијанските готвачи се потпираат главно на квалитетот на состојките, наместо на елаборат подготовка. Состојките и садовите се разликуваат по региони. Многу јадења кои некогаш биле регионални, се размножиле со варијации низ целата земја. Тестенини, зеленчук, маслиново масло и риба се главен дел од италијанската кујна. Таа е веројатно најважниот израз на средоземната исхрана.
Кривоп. Котлина во рамките на МакедонијаКривоп. Котлина
Местоположба на Кривопаланечката Котлина во Македонија

**Кривопаланечка Котлина** — котлинска целина во североисточна Македонија ограничена со водоразделната линија која започнувајќи од клисурестиот дел на Крива Река кај селото Кетеново се протега преку превојот Страцин по ограноците на Козјак, Герман, Билина, преку превојот Деве Баир и Осоговските Планини. Зафаќа вкупна површина од 768,1 км2, од кои 76,6 км2 се рамничарски, претежно на надморска висина од 400-600 м.

Поделба
-------

Пониските предели се делат на Кривопаланечка и Славишка депресија. Во втората од особено значење е големото Славишко Поле со историско-географската област Славиште.

Поврзано
--------

* Славиште
* Кривопаланечки дијалект

Наводи
------

1. ↑  Маркоски, Благоја (2005). „Картографско дефинирање и диференцирање на котлинските просторни целини во Република Македонија" (PDF). *Билтен на заводот за физичка географија*. Скопје: ПМФ. **2** (2005): 47–66. ISSN 1409-8288.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Котлински целини во Македонија (по региони) |
| --- |
|  |
| Вардарски | 
* Велешка
* Овчеполска
* Тиквешка

 |
|  |
| Источни | 
* Беровско-делчевска
* Кочанска

 |
|  |
| Југозападни | 
* Дебарско-реканска
* Кичевска
* Охридско-струшка
* Поречка

 |
|  |
| Југоисточни | 
* Гевгелиско-валандовска
* Дојрански Ров
* Струмичко-радовишка
* Извориште на Дворска и Лебничка Река

 |
|  |
| Пелагониски | 
* Битолско Поле
* Демирхисарска
* Прилепско Поле
* Мариовска
* Преспанска

 |
|  |
| Полошки | 
* Полошка

 |
|  |
| Североисточни | 
* Кривопаланечка
* Кумановска

 |
|  |
| Скопски | 
* Гниланска
* Скопска

 |

 |

Координати: 42°10′N 22°08′E﻿ / ﻿42.167° СГШ; 22.133° ИГД﻿ / 42.167; 22.133
Мостот во 1910 година
**Лавовиот мост** претставува едно од најфрекфентните места во централниот дел на Софија, Бугарија.

Мостот бил изграден во текот на 1889 година. Пред истиот да биде изграден, на истото место се наоѓал стариот т.н. *Шарен мост*. Патот од мостот води кон булеварот Марија Лујза и Сливница, кои ги поврзува автобуската станица на градот. Под мостот минува Владајска река.

Мостот е долг 26 метри и широк 18 метри. На него се наоѓаат четири бронзени фигури на лавови, од каде доаѓа и името на мостот. Тие биле изработени од страна на виенската фирма „*Вагнер Биро*".

Во периодот од 1999 до 2007 година, мостот се наоѓал на бугарската банкнота од 20 лева.

Во текот на 2012 година, се очекува плоштадот да биде поврзан со Софиското метро.

Наводи
------

1. ↑  Bulgarian National Bank. Notes and Coins in Circulation: 20 levs (1999 issue) & 20 levs (2007 issue). – Посетено на 26 March 2009.

Надворешни врски
----------------

* Историски фотографии од мостот
* Панорама од мостот
**Лав Торник Контолеон**  — италијански катепан од мај до септември 1017 година. Тој првично бил *стратег* на Кефалонија.Како *стратег*, го придружувал катепанот Василиј Месародонит во Апулија во 1011 година. Василиј починал во 1016 година и Лав бил назначен за негов наследник. Во тој период, Мел повторно се кренал на бунт, овој пат со дружина составена од Нормани. Лав го испратил Лав Пасијан со армија за да го задуши бунтот. Пасијан и Мел се сретнале на реката Форторе кај Аренула. Битката била нерешена (Вилијам Апулски) или пак победа за Мел (Лав Остијски). Торник тогаш ја презел самиот командата и имал втор судир во близина на Кивите. Оваа втора битка била победа за Мел, но според Луп Протоспартиј и анонимна хроника според која било пораз. Трета битака, која била одлучувачка била победа за Мел, во близнина на Троја. Целата област од Форторе до Трани потпаднала под власта на Мел, и од оваа причина во септември Торник бил ослободен од своите должности и на негово место дошол Василиј Војоан.

Наводи
------

1. ↑  In Latin language, **Tornicius Condoleo**; in Italian language **Tornichio**. The anonymous chronicler of Bari calls him **Audronic**, which some have taken as **Andronicus**. Chalandon uses the Gallicised form **Contoléon**.

Извори
------

* Ferdinand Chalandon *Histoire de la domination normande en Italie et en Sicile*. Paris, 1907.

|  |  |  |
| --- | --- | --- |
| Претходник**Василиј Месародонит** | **Италијански катепан**May 1017– Sept. 1017 | Наследник**Василиј Војоан** |

  



  


|  |  |
| --- | --- |
| Stub icon | *Оваа биографска статија статија личност од Византија е никулец. Можете да помогнете со тоа што ќе ја проширите.** п
* р
* у
 |
***Коњот и неговото момче*** (англиски: *The Horse and His Boy*) е фантастичен роман напишан од К. С. Луис во 1954 година. Ова е петтата книга издадена под серијалот Хрониките на Нарнија, иако според хронологијата на случувањата во книгите оваа книга е трета во серијалот. *Коњот и неговото момче* е единствената книга од серијалот во која не се појавуваат деца од нашиот свет како главни ликови иако кралот Едмонд, кралицата Луси и кралицата Сузан се појавуваат во книгата како споредни карактери. Високиот крал Питер не се појавува во книгата, иако е спомнат повеќепати од другите ликови.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

 Викицитат има збирка цитати поврзани со: ***The Horse and His Boy*** 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Хрониките на Нарнија од К. С. Луис |
| --- |
|  |
| 

|  |  |  |  |  |  |  |
| --- | --- | --- | --- | --- | --- | --- |
| Лавот, вештерката и орманотФилм •  Игра •  Саундтрак | Принцот КаспијанФилм •  Игра •  Саундтрак | Патешествието на „Мугра"Филм | Сребрениот стол | Коњот и неговото момче | Внукот на маѓепсникот | Последната битка |

 |

 |
**Кривопаланечка каза** била каза во Македонија во состав на Отоманското Царство, третостепена административно-управна единица, која постоела во 19 век. Била дел од Скопскиот санџак, кој пак бил дел од Косовскиот вилает). Центарот на казата бил во Крива Паланка, каде што престојувал османлискиот чиновник кајмакам. Географски ги опфаќала областите околу сливот на Крива Река, а покрај административниот центар, опфаќала 47 села. Кривопаланечката каза била една од најмалите кази во царството, а етнички една од најкомпактните, бидејќи во казата живееле речиси само Словени, а муслимани имало само во Крива Паланка, од кои речиси сите биле Турци.

Наводи
------

1. ↑  Makedonija. Etnografija i statistika - 2.31
*Iguana iguana*
*Iguana delicatissima*
**Игуана** е род на гуштери кои живеат во тропските области на Централна и Јужна Америка и Карипските острови. Првпат се документирани од Јозефус Николаус Лауренти]] во 1768 во неговата книга *Specimen Medicum, Exhibens Synopsin Reptilium Emendatam cum Experimentis circa Venena*. Родот игуана вклучува два вида: 

* Малоантилска игуана *(Iguana delicatissima)*,
* Зелена игуана *(Iguana iguana)*.

Поимот „игуана" е изведен од шпанскиот облик на изворниот таински збор „иуана".

Физички особини
---------------

Гуштерите од родот игуана имаат изразен подбрадок, низа од боцки по ’рбетот од вратот до опашката и трето (тнр. париетално) око на темето од главата. Ова око не им овозможува јасен вид, но можат да забележат промени во осветленоста, што им помага да се заштитат од опасности (нпр. грабливи птици). Зад вратот имаат мали боцки, а на образите имаат големи кружни плочки кои се под ушните канали.

Игуаните имаат одличен вид и слух.

Наводи
------

1. ↑  Coles, William (2002), „Green Iguana" (PDF), *U.S.V.I. Animal Fact Sheet #08*, Department of Planning and Natural Resources US Virgin Islands Division of Fish and Wildlife
**Ладислав Баришиќ** (хрватски: *Ladislav Barišić*; Чаковец, Хрватска, 6 јуни 1941

 – Скопје, 2 јуни 1991

) — македонски и југословенски ликовен критичар. Студирал на Универзитетот во Загреб. Водел ликовни рубрики во македонскиот и во хрватскиот печат („Нова Македонија", „Екран", „Остен", „Око"). Ги одбегнувал идеолошките стапици и преку полемики се залагал за надминување на провинцијализмот во ликовната уметност и во критиката.

Библиографија
* „*Вознемирен шаблон*" - Едиција: Ликовна критика

Наводи
------

1. ↑  *Цитати - Т. М. Павловски, Скопје: Дом на ЈНА, 1977*
2. ↑  „Публикации \ МСУ Скопје". Музеј на современата уметност - Скопје. Посетено на 2010-05-13.[*мртва врска*]
***Игуандон*** (значење „игуана-заби") е името на изумрен род огромни тревојади vtákopanvých диносаурусите, типичен возрасен *Iguanodon*. Тој живеел од 135-115.000.000 година и во долниот дел на Креда и во голема мера населен од страна на актуелната Северна Америка, како и на западната Европа. Една типична одлика на Игуандон биле големи порасти во инчи на предната нога.

Прво Игуандон е откриен во 1822 година и опишан три години подоцна од страна на англиски геолог Гидеон Мандел. По родот Megalosaurus, тоа беше второто формално име на диносаурус. Заедно со megalosaurom и hylaeosaurom, тој исто така беше еден од оние семејства кои првично дефинирана група на Dinosauria. Научните сознанија од родот Игуандон континуирано развива во согласност со начинот на кој тие се откријат нови информации врз основа на наодите на фосили. Некои од нив, меѓу нив и две речиси целосни скелети, овозможувајќи им на научниците да создаваат информации хипотези во однос на многу аспекти од животот на животните, вклучувајќи ги и исхраната и социјалното однесување.

Надворешни врски
----------------

|  |  |
| --- | --- |
| Ризница | „Игуандон" на Ризницата ? |

|  |  |
| --- | --- |
|  | „Iguanodon" на Викивидовите ? |

WikibooksWikibooks
Англиските Викикниги нудат повеќе материјал на тема:
***Wikijunior Dinosaurs/Iguanodon***

* The Bernissart Iguanodons Архивирано на 13 јануари 2006 г. (*Iguanodon* најден во Белгија).
* *Iguanodon* DinoData.
* Mantell's Колекција на заби на *Iguanodon* во музејот во Нов Зеланд, Te Papa Tongarewa

* Портал: Диносауруси
**Изолативен јазик** е вид јазик со мал број морфеми во однос на еден збор. Во крајни случаи има и јазици каде една морфема е еден збор. Поимот „изолативен јазик" е во сродност со поимот „аналитички јазик", каде во крајна граница има целосно отсуство на инфлекција за означување граматички односи. Изолативните јазици се поставени наспроти синтетичките јазици, каде во зборовите има присуство на повеќе морфеми.

Објаснување
-----------

Иако историски јазиците биле поделени на три групи (изолативни, флективни и аглутинативни), овие морфолошки видови можат да бидат поделени според два параметра:

* односот меѓу морфемата и зборот (сразмер), и
* степенот на споеност меѓу морфемите.

Изолативен јазик може да биде дефиниран како јазик кој има совпаѓање еден со еден меѓу зборот и морфемата. Пример за ова совпаѓање е зборот „ти", кој е еден збор и една морфема. Од другата страна пак во овие јазици може да има и зборови составени од повеќе морфеми, како што е зборот „преиспитување" кој е еден збор составен од три морфеми: *пре-, испитува, -ње*.

Аналитички јазик
----------------

Аналитички јазик е јазик кој ги искажува граматичките односи по синтаксен пат, односно преку употреба на слободни морфеми кои функционираат како одделни зборови. Овие јазици послабо користат сврзани морфеми кои имаат флекција.

Поврзано
--------

* Синтетички јазик
* Флективен јазик

Наводи
------

* Sapir, Edward. www.bartleby.com/186/6.html Types of linguistic structure. In *Language: An introduction to the study of speech* Chapter 6. (1921).

|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |
| **Источен КејпOos-KaapMpuma-Koloni** |
| --- |
|  |
|
|
| **Површина** | 169,580 км2 |
| **Население** | 6,436,761 |
| **Јазици**: | Ксхоза (83%)Африканс (9.6%) Англиски (3.7%) |
| **Раси**: | Црнци (87.6%)Обоени (7.4%)Кавкази (4.7%) Азијатци (0.3%) |
| **Главен град**: | Бишо |
| **Најголем град**: | Порт Елизабет |
| **Премиер**: | Носимо Балиндлела |
|  |

**Источен Кејп** е покраина во Јужноафриканската Република. Нејзин главен град е Бишо. Оваа покраина беше формирана во 1994 година, надвор од Транскеј и Цискеј, како и од источните делови на покраината Кејп. Источен Кејп е традиционалниот дом на Ксхозите и родното место на многу истакнати Јужноафриканци, како Нелсон Мендела и Табо Мбеки.

Географија
----------

Источниот Кејп постанува постепено повлажен од запад кон исток. Западот е главно претставен со полусувиот Кару, со исклучок на крајниот југ во кој се наоѓа дождовната шума во регионот Цицикама. Брегот е повеќе нерамен со големи плажи. Поголем дел од покраината е ридест до многу планинест помеѓу Граф-Рејнет и Родс, вклучувајќи го тука и Снојберге („Снежни Планини" на африканс), Стормберге, Винтерберге и Змејските Планини (Дракенсберг). Највисоката точка на покраината е врвот Бен Мекдуи, висок 3001 метар. Источно од Ист Лондон, кон покраината Натал, се наоѓаат тревести површини.

|  |  |  |  |  |
| --- | --- | --- | --- | --- |
| 

| * п
* р
* у
Покраини во Јужноафриканската Република |
| --- |
|  |
| 
* Гаутенг
* Западен Кејп
* Источен Кејп
* Квазулу-Натал
* Мпумаланга
* Лимпопо
* Северен Кејп
* Северозападна
* Фри Стејт

 |  |

 |
**Источен брег на Шверинското Езеро** (германски: *Ostufer Schweriner See*) — поранешна општинска заедница во округот Лудвигслуст-Пархим, во Мекленбург-Западна Померанија, Германија. Била именувана по Шверинското Езеро. Седиштето на општинската заедница било во Лецен. Била распуштена на 1 јануари 2014, кога нејзините членки се приклучиле на општинската заедница Кривиц.

Општинската заедница Источен брег на Шверинското Езеро се состои од следниве општини:

1. Камбс
2. Добин ам Зе
3. Гневен
4. Ланген Бриц
5. Лецен
6. Пинов
7. Рабен Штајнфелд

Координати: 53°39′00″ N; 11°34′59″ E﻿ / ﻿53.650° СГШ; 11.583° ИГД﻿ / 53.650; 11.583


|  |  |
| --- | --- |
| Stub icon | *Оваа статија за место во Мекленбург-Западна Померанија е никулец. Можете да помогнете со тоа што ќе ја проширите.** п
* р
* у
 |
**Малтешкиот нилски коњ** (*Hippopotamus meltensis*) е изумрен вид кој припаѓа во семејството Hippopotamidae. Овој вид живеел на островот Малта за време на плеистоценот. Најголемиот дел од останките на овие животни се пронајдени во Гар Далам, пештера на Малта која е позната по големиот број на фосили од периодот плеистоцен. Овој вид, специфичен само за овој остров, бил многу помал од останатите континентални нилски коњи. Некои фосили укажуваат на тоа дека возрасната единка не достигнувала ни до 1 метар.

За време на леденото доба, нивото на морето било пониско од денешното ниво, и Малта била поврзана со копното и Сицилија преку земјени мостови. Ова поврзување им овозможило на нилските коњи да дојдат до Малта. На крајот на последното ледено доба, топењето на мразот го зголемило нивото на морето и ги заробило животните на островот. Поради ограничената вегетација, нилските коњи биле принудени да еволуираат во вид со многу помала големина (инсуларна еволуција).

### Наводи

1. ↑  (англиски) Major, C.I.F. 1902. Some account of a nearly complete skeleton of *Hippopotamus madagascariensis*, Guldb. from Sirabé, Madagascar, obtained in 1895. Geol. Mag. 1902 pp.193-199.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Видови од фамилијата нилски коњи |
| --- |
|  |
| Род нилски коњи | нилски коњ  **·**  европски нилски коњ  **·**  критски џуџест нилски коњ  **·**  кипарски џуџест нилски коњ  **·**  малтешки нилски коњ  **·**  сицилијански нилски коњ  **·**  мадагаскарски нилски коњ  **·**  Hippopotamus laloumena  **·**  Hippopotamus gorgops |
|  |
| Род пигмејски нилски коњи | пигмејски нилски коњ  **·**  мадагаскарски пигмејски нилски коњ |

 |
Кригла во употреба
**Кригла** — стаклен сад за пијалак со цилиндрична форма задолжително со рачка. Криглите се изработуваат воглавно од дебело стакло , бидејќи првенствено се нам енети за пиво, а дебелото стакло подолго ја задржува содржината на криглата ладна.

Формата на криглата потсетува на тегла , бидејќи скоро потполно е цилиндрична, нема грло, па отворот на врвот на садот е приближно со еднакви димензии како и дното на садот. Рачката на криглата е задолжителна, бидејќи исти сад без рачка воглавно се нарекува чаша или тегла.

Во македонскиот јазик под зборот *кригла* се подразбира само стаклен сад. Садови од други материјали и со варијации во формата се нарекуваат шолја, стомна, бокал и слично.

Различни кригле
---------------

* Типична кригла со едноставна формаТипична кригла со едноставна форма
* Кригла со сталакКригла со сталак
* Тегла со рачка или кригла со навоиТегла со рачка или кригла со навои
* Кригла пивоКригла пиво
* Кригла со врв за усмерување на течностКригла со врв за усмерување на течност
**Игор Киров** (Штип, 21 февруари 1976) е македонски кореограф.

Животопис
---------

Игор Киров е роден во Штип на 21 февруари 1976 година.

Својата балетска едукација ја започнува во ДМБУЦ „Илија Николовски - Луј" во Скопје, а продолжува на престижната Академија за модерен танц во Ротердам, Холандија(Rotterdam Dance Academy). Магистрира на Институтот за уметничка игра во Белград, Србија.

Како танчер има работено во многу европски танцови компании, соработувајки со голем број на реномирани кореографи како Ицик Галили, Тон Симонс, Бил Т.Џонс, Стивен Петронио, Јакопо Годани, Ед Вубе, Карлос Матос, Меи Хонг Ли и др. Игор Киров, својот кореографски опус го започнува уште како танчер додека работи во танцовите компании. Од тогаш па натаму, Киров работел како кореограф за многу национални балетски куќи и компании низ светот: Македонска опера и балет, Хрватското народно казалиште во Сплит и Риека, Националните театри во Германија (Олденбург, Мајнц, Дармштад, Дрезден, Штутгарт), Операта во Грац и Државниот театар во Клагенфурт, Австрија, Градскиот театар во Сент Гален, Швајцарија, Операта во Бордо, Франција, Орландо Балет во Орландо, САД, Масданса на Канарските Острови, Екилибро Динамико во Бари, Италија, Мупа Театарот во Будимпешта, Унгарија, како и Сиданс Фестивалот во Сеул, Јужна Кореја.

Во 2007 година, Игор Киров ја основа својата танцова трупа *The Kirov Dance Company*, со која има освоено бројни награди и признанија.

Заедно со Мојца Мајцен, го основа *Balkan Dance Project*, со цел да се поврзат млади и талентирани танчери и кореографи од регионот.

Како визитинг-професор предавал на академиите во Минхен, Скопје, Белград и Токио.

Од 2015 до 2020 година, Игор Киров беше уметнички директор на балетот на Хрватското народно казалиште во Сплит.

Кореографии
-----------

* HE HE HELIUM
* THE CUBE
* 14 часа
* BEFORE I LET YOU GO
* FROM THAT DAY ON
* THE DIARY OF NIJINSKY
* STORIES
* Црвената соба
* 5 до 12
* ON THE ROAD
* MEMOTRIP
* THE CUBE UNTOLD
* EAST WEST (ON THE EDGE)
* ATLANTIDA
* LETTERS FOR HIM
* LA SACRE DU PRIMTEMPS
* ŠTO TE NEMA
* SVI MARŠ NA PLES
* IN THE BOX
* FROM SIDE TO SIDE
* Дервишот и смртта
* UNTOLD STORY
* Едип коментари

Награди
-------

* Награда за најталентиран млад кореограф на меѓународниот натпревар за кореографија во Нагоја, Јапонија (2006);
* Награда за најдобра кореографија од страна на публиката на Меѓународниот натпревар за кореографија „*Masdanza*" на Канарските Острови (2009);
* Специјална награда од жирито на Меѓународниот натпревар за кореографија и балет во Пекинг, Кина (2011);
* Награда за продукција на Меѓународниот натпревар за кореографија во Хановер (2012);
* Второ место на Меѓународниот натпревар за кореографија „Кореографски минијатури" во Белград, Србија (2012);
* Награда за продукција на Меѓународниот натпревар за кореографија „*Masdanza*" на Канарските Острови (2013);
* Виртуоз (2016) - награда на Сојузот на композитори на Македонија, за најдобри уметнички достигнувања во категоријата меѓународна афирмација;
* Награда за кореографија на МТФ „Војдан Чернодрински" - Прилеп (2021) за претставата "Едип коментари";

Надворешни врски
----------------

www.igorkirov.com[*мртва врска*]
**Катерина Блажевска** (Велес, 12 јули 1967

) — македонски новинар. Основно образование завршила во училиштето „Васил Главинов", а средно образование во гимназијата „Koчо Рацин" во Велес. Во 1989 година дипломира на Правниот факултет „Јустинијан Први" при универзитетот „Св.Кирил и Методиј"-Скопје, отсек новинарство.

Во 1994 година започнала да води своја емисија во Радио Скопје. Во 1998 е на позиција уредник во дневниот весник „Македонија Денес", по што во 1999 следи ангажманот во најтиражниот дневен весник „Дневник". Во мај 2004 Блажевска станува главен и одговорен уредник на истиот. Во својата професионална кариера била и извршен уредник во неделниот магазин „Граѓански".

Блажевска има добиено многу награди, меѓу кои и награда за „најдобар новинар" во 1998 и награда „Крсте Мисирков" за „најдобра истражувачка сторија" во 2003. Според едно истражување, Блажевска е прогласена за една од 100-те највлијателни луѓе во Република Македонија.

Наводи
------

1. ↑  Македонска енциклопедија (прв том), МАНУ, Скопје, 2009, стр. 171
2. ↑  „Катерина Блажевска главна уредничка" Архивирано на 4 март 2016 г. „Дневник"

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Игло
Шематски приказ на игло.
**Игло** (инуитски:*iglu* - „куќа"; множина *igluit*) е привремено живеалиште во зимски услови или за престој на ловците на канадските и гренландските Инуити (Ескими) направено од снежни блокови.

Начин на изградба
-----------------

Градителот избира длабок снежен нанос од фин, зрнест компактен снег и го сече во блокови. Откако ќе се положи еден ред блокови во круг, нивните површини на врвот се обработуваат во искосен агол за да го формираат првиот круг од спиралата. Другите блокови се додаваат во спиралата, која се стеснува кон внатре сѐ додека не се заврши куполата, со отвор за проветрување на врвот.

|  |  |
| --- | --- |
| Stub icon | *Оваа статија поврзана со архитектурата е никулец. Можете да помогнете со тоа што ќе ја проширите.** п
* р
* у
 |
**Игор Милановиќ** (18 декември 1965) е српски професионален тренер во ватерполо и поранешен играч. Се смета за еден од најдобрите ватерполисти на сите времиња. Милановиќ имал славна професионална кариера која се протегала дваесет години.

Биографија
----------

Милановиќ е роден во Белград, Србија, СФР Југославија. За репрезентацијата на Југославија одиграл вкупно 349 натпревари и постигна 540 голови. Како играч освоил бројни трофеи: бил двократен олимписки златен медал, двапати победник на Светското првенство, победник на Европското првенство, двократен победник на Купот на ФИНА и трикратен победник на Евролигата. Тој ја добил честа да го носи државното знаме на СР Југославија на церемонијата на отворање на Летните олимписки игри 1996 година во Атланта, со што станал 18-ти ватерполист што е знаменосец на церемонијата на отворање и затворање на Олимпијадата. На 13 мај 2006 година, тој беше примен во Меѓународната пливачка куќа на славните во Форт Лодердејл.

Во јуни 2009 година, Милановиќ бил именуван за главен тренер на Партизан Рајфајзен откако Дејан Удовиќ се повлекол од функцијата. Во 2011 година како главен тренер на Партизан Рајфајзен ја освои шампионската титула во Евролигата.

Трофеи
------

### Како играч

ВК Партизан
* Државно првенство на Југославија (3): 1983–84, 1986–87, 1987–88
* Национален куп на Југославија (4): 1981–82, 1984–85, 1986–87, 1987–88
* Средоземен куп (1): 1989 година

Младост
* Државно првенство на Југославија (1): 1989–90
* ЛЕН Евролига (2): 1989–90, 1990–91
* ЛЕН Суперкуп (1): 1990 година.
* Средоземен куп (1): 1991 година

ВК Црвена Звезда
* Државно првенство на Југославија (1): 1991–92

ЦН Каталуња
* Дивизија на честа на Ватерполото (1): 1992–93

Ромите
* Трофеј ЛЕН (1): 1993–94

ПВК Будва
* Државно првенство на Србија и Црна Гора (1): 1993–94

### Како тренер

ВК Партизан
* Државно првенство на Србија (3): 2009–10, 2010–11, 2011–12
* Национален куп на Србија (3): 2009–10, 2010–11, 2011–12
* ЛЕН Евролига (1): 2010–11
* ЛЕН Суперкуп (1): 2011 година
* Евроинтер лига (2): 2009–10, 2010–11
* Куп на Том Ход (1): 2011 година

Наводи
------

1. ↑  Serbia and Montenegro. Olympics at Sport-Reference.com. Sports Reference LLC. Accessed 25 October 2011.
**Малтешката азбука** е писмо што го користи малтешкиот јазик. Азбуката е заснована врз стандардната латинична азбука со видни модифицирања и додавања на букви сè со цел задоволување на малтешкиот фонетски и фонолошки систем. Азбуката има 30 букви, со некои караклтеристични букви за малтешкиот јазик како што се буквите Ċ, Ġ, GĦ, Ħ, IE и Ż. Бидејќи малтешкиот јазик не е сличен со другите европски јазици, туку има арапско потекло, некои од гласовите се автентични за малтешкиот јазик. Азбуката е официјална на територијата на Република Малта.

Азбука
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | Ċ | D | E | F | Ġ | G | GĦ | H | Ħ | I | IE | J | K | L | M | N | O | P | Q | R | S | T | U | V | W | X | Ż | Z |
| A | B | Ċ | D | E | F | Ġ | G | Għ | H | Ħ | I | Ie | J | K | L | M | N | O | P | Q | R | S | T | U | V | W | X | Ż | Z |
| a | b | ċ | d | e | f | ġ | g | għ | h | ħ | i | ie | j | k | l | m | n | o | p | q | r | s | t | u | v | w | x | ż | z |
**„Игманскиот марш"** (српскохрватски: *Игмански марш*) — филм од 1983 година, режиран од Здравко Шотра. Главните улоги ги играат: Тихомир Арсиќ, Бранислав Лечиќ, Велимир Бата Живоиновиќ итн..

Синопсис
--------

Кон крајот на јануари 1942 година, Првата пролетерска бригада, која на планината Романија е опколена од многубројната германска војска, започнува борби со цел да го пробие обрачот и, минувајќи ја планината Игман, да дојде до ослободената Фоча. Маршот преку планината Игман е изведен ноќта меѓу 27. и 28. јануари, по длбок снег и голем студ. Во текот на маршот околу четириесет партизани замрзнале поради што во партизанската болница во Фоча без анестезија им биле ампутирани смрзнатите делови од телото...

Наводи
------

1. ↑  РТС, Игмански марш (пристапено на 10.6.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
|  |
| --- |
| „**Кисел Вир**" |
|  |
|  |
| **Местоположба** | 42°01′52″N 21°36′17″E﻿ / ﻿42.03111° СГШ; 21.60472° ИГД﻿ / 42.03111; 21.60472Координати: 42°01′52″N 21°36′17″E﻿ / ﻿42.03111° СГШ; 21.60472° ИГД﻿ / 42.03111; 21.60472 |
| Основни податоци |
| **Место** | Арачиново |
| **Општина** | Арачиново |
| **Тип** |  населба

 |
| **Период** | неолитско време |
| **Портал „Археологија"** |

 

**Кисел Вир** — археолошко наоѓалиште во скопското Арачиново, во истоимената општина. Претставува населба од неолитско време. Сместена е во крајниот југоисточен покраничен дел на селскиот атар, на 3 км североисточно од селото. На десната страна од стариот пат Скопје-Куманово се издига блага височинка која постепено се спушта кон север образувајќи тумба. Веднаш до изворот на кисела вода, во нивите на ЗИГ „Скопско Поле" се среќаваат фрагменти од керамички садови и делови од куќен лепеж.

Поврзано
--------

* Список на археолошки наоѓалишта во Скопско

Наводи
------

1. ↑  Коцо, Димче (1996). *Археолошка карта на Република Македонија*. Скопје: МАНУ. ISBN 9789989101069
|  |  |
| --- | --- |
|  |  На оваа појаснителна страница се наведени статии — примероци на кои се однесуваат на насловот **Кривопаланечко**.  Доколку овде ве доведе внатрешна врска, предлагаме да ја смените, за да води право на саканата статија. |

Поимот *Кривопаланечко* се употребува за приближно означување на местото на некој настан и значи дека се случило во околината на градот Крива Паланка, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Крива Паланка, според оваа дефиниција во одредени периоди некои места потпаѓаат под Кривопаланечко, но некогаш и не.

Поврзано
--------

* Кривопаланечки села, според актуелната територијална поделба на Република Македонија.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Игор Лозаноски** (Скопје, 7 февруари 1990) — македонски поет и раскажувач.

Животопис
---------

Игор Лозаноски е роден во 1990 година во Скопје. Дипломирал на насоката за Менаџмент на Економскиот факултет на Универзитетот „Св. Кирил и Методиј". Вработен е во приватно претпријатие.

Творештво
---------

Лозаноски почнал да пишува поезија и проза на 10-годишна возраст. Своите први песни ги објавил во 2006 година, во средношколскиот училиштен весник „Орце Инфо". Автор е на збирките поезија „Така дуваше ветерот – Барок и романтизам" (2018) и „Плодови на минатото" (2020), како и на збирките раскази „Исповед на еден телевизор" (2020) и „Сончогледите гледаат на запад" (2021). Во 2020 година, за збирката раскази „Исповед на еден телевизор" ја добил наградата „Новите!" за најдобар дебитантски прозен ракопис. Неговите дела се објавени и во неколку книжевни списанија („Раст", „Современост", „Книжевни елементи"), а се застапени и во неколку македонски антологии.

Творештво
---------

* „Така дуваше ветерот – Барок и романтизам" (поезија, 2018)
* „Плодови на минатото" (поезија, 2020)
* „Исповед на еден телевизор" (раскази, 2020)
* „Сончогледите гледаат на запад" (раскази, 2021)

Наводи
------

1. 1 2  Д. Т.. „Темплум: Игор Лозаноски ја доби наградата „Новите!" за 2020 година". *Слободен Печат*.
2. ↑  „Промоција на збирката кратки раскази од Игор Лозаноски". *МКЦ*.
3. ↑  Игор Лозаноски, *Исповед на еден телевизор', Темплум, Скопје, 2020, стр. 63-64.*
**Игор Делијаниќ** ( српски **кирилица** : *Игор Делијаниќ*, 1927 година во Белград – 2 март 2007 година во Белград) бил еден од најпознатите српски метеоролози. Автор на многу книги за метеорологијата, како на пример: (1976, *Основи на метеорологијата),* (1996, *Климатологија),* *(Општа метеорологија)* и (2006, М*етеорологија со климатологија).* Од 1970 до 1984 година бил директор на Републичката хидрометеоролошка служба на Србија (Републички Хидрометеоролошки *Завод на Србија* ), кој бил заслужен за модернизација на услугите. Исто така, бил раководител на одделот за климатологија на Југословенскиот Федерален хидрометеоролошки институт ( *Сојузниот хидрометеоролошки завод* ) до неговото пензионирање во 1991 година.

Наводи
------

Надворешни врски
----------------

* Книги за метеорологија
* Напис на мрежната страница на GHM Skola Архивирано на 21 декември 2012 г. [*мртва врска*]
* Што се случи на овој ден - 2 март Архивирано на 22 март 2012 г. [*мртва врска*]
* Информации за неговата смрт на официјалното мрежно место на српската влада
**Игра на судбината** (англиски: *Serendipity*) – американски филм, во режија на Питер Челсом. Главните улоги ги толкуваат Џон Кјузак и Кејт Бекинсејл.

Содржина
--------

Еден зимски ден, во текот на божиќниот метеж низ продавниците, Џонатан (го игра Кјузак) и Сара (ја игра Бекинсејл) се среќаваат во една продавница. Меѓу нив веднаш се јавува голема привлечност, иако и двајцата веќе имаат сериозни врски. Тие ја минуваат вечерта заедно, шетајќи низ улиците на Менхетн, а кога ќе се приближи крајот на вечерта, Џонатан предлага да си ги разменат телефонските броеви. Сепак, Сара предлага да ја остават судбината да се погрижи за нивната иднина.

Наводи
------

1. 1 2  „Игра на судбината", *Антена*, број 952, 23.9.2016, стр. 25.
**Кригерово-Нелсоновата Награда** ја доделува Канадското математичко друштво како признание за извонредна жена во математиката. Првпат била доделена во 1995 година. Наградата е именувана по Сесилија Кригер и Евелин Нелсон, двете познати по својот придонес во математиката во Канада.

Приматели
---------

Наградата најчесто е доделувана на женски математичари кои работат на Канадскиот универзитет, таа исто така е доделувана на жени кои се родиле и образувале во Канада но работат надвор од земјата. На пример, Кетлин Моравец, претходна претседателка на Американското математичко друштво и член на факултет на Институтот за математички науки Курант (одделение на Њујоршкиот универзитет) била наградена со Кригерово-Нелсоновата награда во 1997 година. (Моравец се школувала на Универзитетот во Торонто во Торонто, Канада). Според повикот за пријавување, добитникот на наградата треба да биде „член на канадската математичка заедница".

Добитникот на Кригерово-Нелсоновата награда им одржува предавање на Канадското математичко друштво, обично за време на нивниот летен состанок.

* 1995 Ненси Рид
* 1996 Олга Харлампович
* 1997 Кетлин Синг Моравец
* 1998 Кетрин Сулем
* 1999 Никол Томчак-Јегерман
* 2000 Канта Гупта
* 2001 Лиса Џефри
* 2002 Синди Гринвуд
* 2003 Лија Кешет
* 2004 *недоделена*
* 2005 Барбара Кифиц
* 2006 Пени Хаксел
* 2007 Полин ван ден Дрисе
* 2008 Изабела Лаба
* 2009 Јале Каршон
* 2010 Лија Бронсард
* 2011 Рејчел Куске
* 2012 Ајлана Фрејзер
* 2013 Чантал Дејвид
* 2014 Гејл Волкович
* 2015 Џејн Је
* 2016 Малабика Праманик
* 2017 Стефани ван Вилигенбург
* 2018 Мегуми Харада
* 2019 Џулија Гордон
* 2020 Суџата Рамдораи

Поврзано
--------

* Список на награди по математика

Наводи
------

1. ↑  Krieger–Nelson Prize, Канадско математичко друштво.
2. ↑  „The Krieger–Nelson Prize of the Canadian Mathematical Society", *MacTutor History of Mathematics Archive*, University of St Andrews, Посетено на 2 декември 2020
3. 1 2  Call for Applications Krieger–Nelson Prize Lectureship, Канадско математичко друштво.

Надворешни врски
----------------

* Награда Кригер – Нелсон, Канадско математичко друштво .